MEGA ร่วง 3% โบรกฯ ปรับคำแนะนำเหลือ “ถือ” หลังราคาหุ้นมีอัพไซด์จำกัด
MEGA ร่วง 3% โบรกฯ ปรับคำแนะนำเหลือ "ถือ" หลังราคาหุ้นมีอัพไซด์จำกัด ล่าสุด ณ เวลา 11.20 น. อยู่ที่ระดับ 43 บาท ลดลง 1.25 บาท หรือ 2.82% สูงสุดที่ระดับ 44.50 บาท ต่ำสุดที่ระดับ 42.75 บาท มูลค่าซื้อขาย 77.94 ล้านบาท
30 มี.ค. 2561

ผู้สื่อข่าวรายงานว่า ราคาหุ้น บริษัท เมก้า ไลฟ์ไซแอ็นซ์ จำกัด (มหาชน) หรือ MEGA ณ เวลา 11.20 น. อยู่ที่ระดับ 43 บาท ลดลง 1.25 บาท หรือ 2.82% สูงสุดที่ระดับ 44.50 บาท ต่ำสุดที่ระดับ 42.75 บาท มูลค่าซื้อขาย 77.94 ล้านบาท

ด้านนักวิเคราะห์ บล.กสิกรไทย ระบุในบทวิเคราะห์ ปรับลดคำแนะนำหุ้น MEGA ลงเป็น “ถือ” จากเดิม “ซื้อ” เนื่องจากราคาหุ้นที่ขึ้นมา 11% ในช่วง 1 เดือนที่ผ่านมา ทำให้ Upside ต่อราคาเป้าหมายของเราที่ 44.75 มีจำกัด
โดยคาด MEGA จะมีกำไรสุทธิปกติเติบโต 17% CAGR ในปี 2561-63 จากผลประโยชน์ที่เกิดจากการควบรวมกิจการกับ BioLife ซึ่งคาดว่าจะช่วยเพิ่มทั้งการเติบโตของรายได้และอัตราการทำกำไร ส่วนแผนการเปิดตัวผลิตภัณฑ์ใหม่ภายใต้การร่วมทุนกับ MALEE ยังคงเลื่อนออกไปเป็นไตรมาส 4/2561 จากเดิมไตรมาส 2/2561 เนื่องจากขั้นตอนการขออนุญาติจาก อย. ที่ล่าช้า